"Setswana Puo ya Gae (HL)/P2 13 DBE/Ngwanaitseele 2020 SC/NSC POTSO 8: POTSO YA TLHAMO OMPHILE UMPHI MODISE – DPS Monyaise Ditiragalo tsa tshotlo le kgatelelo, e ka ne e le ya bana, ditsala, basadi le bathapiwa tse di itemogelwang mo pading ya Omphile Umphi Modise, di na le ditlamorago tse di sa jeseng diwelang mo matshelong a batswasetlhabelo, le fa mo mabakeng a mangwe di ba ungwela. Tshegetsa tlhagiso e ka ditiragalo go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 9: DIPOTSO TSE DIKHUTSHWANE OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B Matlhogojane mongwe a naya Modise lofetlho ka go itlhoma e le wa bona. Modiro wa simologa. Modise a tsena motse ka legare gore ba ba neng ba ise ba bone gore e tlhasetse, ba tswe mo matlong. Basimane ba ikudupaganya fa morago ga gagwe, ba gopotse pina e e tla reng maitseboa e be e binwa mo mebileng. Ke bale! Mosimane o wa a ba a tsoga a sa itlhotlhora. Ya re e setse e le sebaka lo ntse lo amoganwa, e bile 5 e kete lo tlaa lala mo Maikutlwane, Modise a tswa mo gare ga bone a le matsatsarapa, a lo beile go bapa le tsebe. Maikutlwane a ema ka dinao. Mogolokwane wa tswa boroko; mosadi a kgadiepetsa a ba a kgadiepetsa, a sa tswa go kgadiepetsa. Teduputswa ya beta ka kodu, ya gopola malatsi a maloba. Ke bale! Ba ntse magogagoga jaaka kgomo tsa pula mo tseleng; 1 0 ba pota tsela ka fa, le ka fa. Mosadi mongwe wa Ntsweleputswa a rothisa keledi, a gopotse morwae. Mosadi a tlhaba mogolokwane lwa bofelo go ba etleetsa mo 'etong lwa bone; teduputswa a bebentsha melomo go ba direla mofago wa matlhogonolo, a bitsa maina a ba ba ithobaletseng. 15 Ka lotlatlana ba fitlha kwa gae, mosadi a tswa nokeng a ba tlhabela mogolokwane. Batho ba tswa ka matlo go ba kgatlhantsha ba ise ba tsene ka motse; basadi ba ala meseme, ba feela ditsela, go ba tlhogonolofatsa. Ga robalwa loapi lo benya dinaledi, magodimo a ntse a kitlantse meno. Ya re naledi ya meso e tla e rwele masigo ka tlhogo ga tlhatloga fifi la sentseele-ngwana ntlheng 2 0 ya Borwa, le tla le sutsa jaaka pitsa ya mosoko. Mekoduwe e e neng e sa ntse e setse ya wa ka mangole, ya dumaduma; go se dikgadima; go se phefo; go didimetse; go boifisa. Fa le ntsha nko, ya simolola, pula ya dikgomo le batho. Mekodue ya emisa ditsebe, ya ipoka ya ntsi e tala; bana ba karaganya, lesogo la bitsa mokapelo wa lona. 25 9.1 Go tlile jang gore Modise a nne le seabe mo motshamekong o o tlhagelelang mo temaneng? (2) Kwalololo e ileditswe Phetla"